07/11/2022 | Administración LocalMunicipal
Noia
Secretaría
Aprobación definitiva Ordenanza estacionamento limitado Concello de Noia

Faise público, de acordo ó establecido nos artigos 70.2. da Lei 7/1985, do 2 de abril, reguladora das bases de réximen local, e 196.1. do Real Decreto 2568/1986, do 28 de novembro, polo que se aproba o Regulamento de organización, funcionamento e réximen xurídico das entidades locais, que a Ordenanza municipal reguladora do estacionamento de horario limitado do Concello de Noia, aprobada inicialmente polo Pleno en sesión realizada o 27 de maio de 2022, quedou aprobada expresamente, con carácter definitivo, a redacción final do texto, unha vez resoltas as reclamacións presentadas durante o período de exposición ó público do expediente e incoporadas á mesma as modificacións derivadas das alegacións estimadas, na sesión plenaria de data 27 de novembro de 2022. Asemade, publícase o texto íntegro deste regulamento, que non entrará en vigor ata que transcorra o prazo ó que se refire o artigo 70.2 da Lei 7/85. Contra este acordo, que pon fin á vía administrativa, podrase interponer recurso contencioso-administrativo, no prazo de dous meses, contados dende ó día de publicación do pesente anuncio no Boletín Oficial da Provincia da Coruña, ante o Tribunal Superior de Xustiza de Galicia, sen perxuízo de que se poida interponer calquera outro que se estime pertinente. Noia, a 2 de novembro de 2022 O Alcalde Asdo. José Santiago Freire Abeijón O ámbito de aplicación da Ordenanza estenderase a aquelas vías ou tramos sinalizados das mesmas que se relacionan de seguido, denominado Zona Azul, durante o seu horario de funcionamento: - Parte Superior Xuíz Falcone (tramo sinalizado) - Rúa Rosalía de Castro (marxe dereita, tramo sinalizado) - Rúa Besteiros (marxe dereita, tramo sinalizado) - Rúa de Galicia (tramo sinalizado) - Malecón de Cadarso (tramo sinalizado) - Malecón de Gasset (tramo sinalizado) Dentro desta zona reservarase unha zona de prazas de aparcamento exclusivas para residentes, denominada Zona Verde. O ámbito de aplicación da zona de residentes, denominado Zona Verde, fíxase nas seguintes rúas: - Parte Superior Xuíz Falcone (tramo sinalizado) Os residentes deberán acreditar a súa condición mediante a utilización do disco verde que será entregado polo Concello aos solicitantes, previa acreditación de residencia e titularidade do vehículo. Nos espazos reservados a residentes poderán aparcar unicamente as persoas que acrediten a súa residencia nas rúas comprendidas no interior do seguinte perímetro do casco histórico: Malecón de Gasset, Malecon de Cadarso, Rúa Escultor Ferreiro, Rúa Porta da Vila e Rúa Ferrador.1.—A Zona Azul comprende a superficie do termo municipal sinalada no epígrafe anterior e o seu réxime de estacionamento queda sometido ás normas desta Ordenanza.2.—Dentro da Zona Azul e durante o seu funcionamento, non hai libre aparcamento, senón que todos os espazos están suxeitos ao réxime de estacionamento limitado, salvo que estea reservado ou prohibido expresamente; neste caso estarán sometidos ao réxime xeral de prohibición.3.—Dentro da Zona Verde permitirase o aparcamento para os residentes autorizados por un prazo máximo de 24 horas. Corresponde ao Pleno a fixación e modificación do perímetro da Zona Azul e da Zona Verde.1.—Sinalización vertical da zona Azul. a) Todas as entradas e saídas estarán indicadas mediante sinais verticais e específicas de comezo e fin da Zona Azul. b) O formato dos sinais verticais mencionados no apartado anterior será o establecido no Anexo da presente Ordenanza. En canto a sinalización horizontal, os espazos estarán delimitados mediante liñas descontinuas de cor azul. Dentro da zona azul o condutor, ao estacionar, ten a obriga de colocar o disco de control no salpicadeiro dianteiro do seu vehículo, no lado máis próximo á beirarrúa, ou calquera outro medio indicador que permita comprobar a hora de chegada. O disco de control consiste nunha pequena roda de 11 x 11 cm, aproximadamente, de cor azul, onde na ventá da esquerda deberá figurar a hora de chegada que fixará o condutor ao xiralo disco e, na ventá da dereita, a hora límite á que ten que abandonar o lugar, de acordo coa franxa horaria establecida na presente Ordenanza.1.—Sinalización vertical da zona Verde: Todas as entradas e saídas estarán indicadas mediante sinais verticais e específicas de comezo e fin da Zona Verde.2. —Sinalización vertical da zona Verde: Os espazos estarán delimitados mediante liñas descontinuas de cor verde. Dentro da zona verde o condutor, ao estacionar, ten a obriga de colocar o disco de control no salpicadeiro dianteiro do seu vehículo, no lado máis próximo á beirarrúa. Dito disco de residente solicitarase no Concello, xuntando volante de empadroamento e a titularidade do vehículo. No mesmo figurará a matrícula do vehículo autorizado, tendo validez unicamente para este. O disco de control consiste nunha pequena roda de 11 x 11 cm, aproximadamente, de cor verde, onde na ventá da esquerda deberá figurar a hora de chegada que fixará o condutor ao xiralo disco e, na ventá da dereita, a hora límite á que ten que abandonar o lugar, que non poderá exceder de 24 horas, de acordo coa franxa horaria establecida na presente Ordenanza. O horario de limitación comprenderá de 9.00 a 15.00 horas (de luns a venres), establecéndose tramos horarios de 90 minutos para a zona azul e de 24 horas para a zona verde. Os sábados, domingos e festivos non haberá limitación. Para aqueles vehículo de persoas con mobilidade reducida o tramo horario amplíase a 180 minutos na zona azul. Sirva de exemplo a seguinte táboa orientativa de tramos horarios en Zona Azul: Non poderán estacionar na Zona Azul nin na Zona Verde os vehículos de PMA superior a 3.500 kg, salvo autorización expresa. Están exentos das limitacións de estacionamento de Zona Azul: 1.—Os vehículos que dispoñan de título habilitante especial outorgado polo Concello, en atencións a circunstancias tales como servizos asistenciais, servizos de emerxencia, seguridade cidadá, etc.2.—Aqueles vehículos que tiveran Licenza Municipal para actividades específicas de ocupación de vía pública (aparatos elevadores, guindastres, etc.). 3.—Os vehículos oficiais do Estado, Comunidades Autónomas e Entidades Locais adscritos á defensa nacional ou á seguridade cidadá. 4.—Os vehículos de representación diplomáticas, oficinas consulares, axentes diplomáticos e funcionarios consulares de carreira acreditados en España, que sexan súbditos dos respectivos países, externamente identificados e a condición de reciprocidade na súa extensión e grado. Así mesmo, os vehículos de Organismos Internacionais con sede u oficina en España e de seus funcionarios con estatuto diplomático. Considéranse Infraccións á Ordenanza: a) Estacionar en zona limitada (Azul ou Verde) e sobrepasar o tempo máximo autorizado reflectido no disco de control ou medio indicador utilizado. b) Estacionar en zona limitada Azul sen ter colocado no vehículo o disco de control ou o elemento que o substitúa á vista. c) Estacionar en zona limitada (Azul ou Verde) e ter o disco de control ou elemento que o substitúa colocado de forma non lexible. d) Estacionar en zona limitada (Azul ou Verde) e modificar o horario no disco de control ou elemento que o substitúa, establecendo un horario distinto ao de chegada. e) Estacionar en zona limitada Azul e modificar o horario no disco de control, ou elemento que o substitúa sen retirar o vehículo a máis de 150 m do lugar de chegada. f) Estacionar en Zona Verde sen colocar o disco de residente á vista do vehículo. g) Estacionar un vehículo en Zona Verde con disco de residente que non corresponda ao vehículo autorizado. Sen prexuízo das particularidades que, no seu caso, puideran establecerse nunha futura Ordenanza Xeral de Circulación, o procedemento sancionador aplicable será o previsto no RE 320/1994, polo que se aproba o Regulamento do procedemento sancionador en materia de tráfico, circulación de vehículos a motor e seguridade viaria. Será tamén aplicable neste procedemento a redución por pronto pago prevista no artigo 94 do Real Decreto Lexislativo 6/2015, de 30 de outubro, polo que se aproba o texto refundido da Lei sobre Tráfico, Circulación de Vehículos a Motor e Seguridade Vial. Establécese o seguinte cadro de infraccións e multas: A entrada en vigor da presente ordenanza municipal producirase unha vez publicado o seu texto íntegro no Boletín Oficial da Provincia e transcorrido o prazo fixado no artigo 65.2 da Lei 7/1985 Reguladora das bases de Réxime Local.